Leopold Heyrovský (entomológ)

JUDr. Leopold Heyrovský (známy aj ako Leo Heyrovský) (* 25. november 1892, Praha, Rakúsko-Uhorsko, dnes Česko† 29. jún 1976, Praha, Československá socialistická republika, dnes Česko) bol český právnik a entomológkoleopterológ svetového mena.  

Autor niektorých opisov nových druhov, poddruhov, ako i individuálnych foriem hmyzu, prevažne z radu chrobákov (Coleoptera) a to hlavne z čeľade fuzáčovitých (Cerambycidae). 

Rodina
 Otec: Leopold Heyrovský (* 1852 1924) bol profesorom rímskeho práva na Karlovej univerzite v Prahe. Patril k známym českým právnikom. Mal 5 detí: tri dcéry a dvoch synov.
 Matka: Klára Heyrovská, rodená Hanlová. 
 Brat: Jaroslav Heyrovský (* 1890† 1967), ktorý bol držiteľom Nobelovej ceny za chémiu v roku 1959. Venoval sa hlavne polarografii.
 Vnuk: Michal Horáček (* 1952), český publicista, textár a podnikateľ.

Biografia
Leopold Heyrovský sa narodil 25. novembra v roku 1892 v Prahe. Po skončení základného vzdelania navštevoval gymnázium v Prahe. Potom pokračoval v štúdiu na pražskej Karlovej univerzite, kde pokračoval v otcových šľapajach a študoval právo. V rokoch 1915 až 1918 vykonával aktívnu vojenskú službu. Od roku 1920 pracoval krátky čas na ministerstva školstva. Viac než právnik je však známy hlavne ako entomológ svetového významu a mena. Počas svojho života opísal viaceré druhy, alebo poddruhy hmyzu.

Na jeho počesť bolo jeho menom pomenovaných viacero druhov, alebo poddruhov hmyzu, napr.: Alocoderus heyrovskyi Balthasar, 1935, Tropinota hirta heyrovskyi Obenberger, 1917, Schmidtiana heyrovskyi Podany, 1968 (= Luzonia heyrovskyi Podany, 1968), Xixuthrus heyrovskyi Tippmann, 1946, Protaecia (Potosia) morio heyrovskyi Balthasar, Geotrupes heyrovskyi Balthasar, 1960,
Oberea heyrovskyi Pic, 1927, Purpuricenus kaehleri f. heyrovskyi, Harpalus heyrovskyi Jedlička, 1928, Agathidium bohemicum heyrovskyi Hlisnikovsky, 1964, Arima marginata heyrovskyi Havelka, 1959 a pod.

Pre svetovú entomológiu majú význam jeho viaceré práce. Pre entomológov je predovšetkým známa jeho monografia: „Tesaříkovití – Cerambycidae. Fauna ČSSR, 5.“ z roku 1955.

Leopold Heyrovský zomrel 29. júna roku 1976 v Prahe, kde je i pochovaný.

Jeho zbierka hmyzu je uložená v Národnom múzeu v Prahe. Časť hmyzu (Iphidae z palaearktickej oblasti sveta) je v Slezském muzeu v Opave.

Zdroje informácií o autorovi
 Špaček, K.: 1935, Folia Zool. Hydrobiol. Riga, 8: 186 – 191.
 Špaček, K.: 1942, Sborn. ent. odd. Zemsk. Mus., Praha, 20: 107 – 116.
 Balthasar, V.: 1962, Čas. Čs. spol. ent., Praha, 59: 290 – 293.
 Balthasar, V.: 1962, ŽIVA 10/48: 183.
 Anonym: 1967, Biota Lima, 4(52): 333 – 334.
 Balthasar, V.: 1967, ŽIVA 15/53: 183.
 Hrdy, I.: 1967, Vesmír 46: 349.
 Pfeffer, A.: 1967, Acta ent. bohemoslov., Praha, 64: 479 – 481.
 Tesař, Z.: 1967, Čas. Slezs. mus. Opava A: Vedy přir., 16: 2.
 Anonym: 1972, Vesmír, 51: 379.
 Mařan, J.: 1973, Acta ent. bohemoslov., Praha, 70: 217 – 219.
 Hrdy, I.: 1977, Vesmír, 56: 90.
 Mařan, J.: 1977, Acta ent. bohemoslov., Praha, 74: 428 – 429.
 Tesař, Z.: 1977, Čas. Slezs. Mus., Opava, A, 26: 94.
 Koleška, Z.: 1982, Zprávy čs. spol. ent., ČSAV, Praha, 18: p. 100 – 102 + portrét.
 Okali, I. et al.: 1996, Slovník slovenských zoológov a zoológov so vzťahmi k územiu Slovenska. Bratislava, Stimul, 47.
 Nonveiller, G.: 1999, The Pioneers of the Research on the Insects of Dalmatia. 186.  
 Gaedike, R. & Groll, E. K. Eds.: 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Heyrovsky Leopold (= Leo)“.

Bibliografia (čiastočná)
 Heyrovský, L.: 1931, Beitrag zur Kenntnis der bulgarischen Cerambyciden. Mitt. Nat. Inst. Sofia, 4: 76 – 78.
 Heyrovský, L.: 1934, Příspěvek k poznání albánských tesaříků. Beitrag zur Kenntnis der albanischen Cerambyciden (Col., Cerambycidae). Acta Soc. ent. Čsl., 31: 132 – 137.
 Heyrovský, L.: 1937, Druhý příspěvek k poznání albánských tesaříků. Zweiter Beitrag zur Kenntnis der albanischen Cerambyciden (Col., Cerambycidae). Acta Soc. ent. Čsl., 34: 88 – 91.
 Heyrovský, L.: 1940, Vierter Beitrag zur Verbreitung der palaearktischen Cerambyciden (Col.). Mitt. Münch. Ent. Ges., 30: 844 – 848.
 Heyrovský, L.: 1955, Tesaříkovití – Cerambycidae. Fauna ČSR, 5. Prag: 348 pp.
 Heyrovský, L.: 1959, Notulae cerambycidologicae II. Acta Mus. Siles., 8: p. 51 – 58.
 Breuning, S. & Heyrovský, L.: 1961, Cerambycides nouveaux de la collection Heyrovsky. Bull. Soc. Entomol. Mulhouse: 16 – 18.
 Heyrovský, L.: 1964, Cerambycides nouveaux de la collection Heyrovsky (Deuxiéme partie). Bull. Soc. Entomol. Mulhouse, 27 – 30.
 Heyrovský, L.: 1965, Tesaříkovití (Cerambycidae). Fauna ČSSR, 5 – Dodatek. Supplement a la faune ČSR 5 (Cerambycidae). Acta ent. bohemoslov., 62: 67 – 69.
 Heyrovský, L.: 1967, Ergebnisse der Albanien – Expedition 1961 des Deutschen Entomologischen Institutes. Coleoptera: Cerambycidae. Beitr. Ent., 17(3/4): 573 – 621.
 Heyrovský, L.: 1967, Theophilea cylindricollis Pic., eine neue Bockküfergattung für Mitteleuropa (Col., Cerambycidae). Acta ent. bohemoslov., 64: 235.

Kategória:Českí entomológovia
Kategória:Koleopterológovia
Kategória:Osobnosti z Prahy